Diari Oficial de la Generalitat Valenciana


Sumari del DOGV 5869, del 14-10-2008 (2008/11633)

Resolució de 30 de setembre de 2008, de la Conselleria de Justícia i Administracions Públiques, per la qual es fa pública la convocatòria de licitació pel procediment obert, amb diversos criteris d'adjudicació, del contracte denominat Acord marc del subministrament i servicis associats de terminals Tetra per a la seua utilització en la xarxa de comunicacions mòbils digitals d'emergència i seguretat de la Comunitat Valenciana (Xarxa Comdes).
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5869

Data del DOGV
:   14-10-2008

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2008/11962


Data del document
:   30-09-2008

Organisme emissor
:   Conselleria de Justícia i Administracions Públiques

Tipus de document
:   Resolució

Anàlisi jurídica

 Descriptors 

:   * telèfon
    * contracte de subministraments
    * telemàtica
    * licitació
    * contracte de serveis
    * informàtica aplicada

Resolució de 30 de setembre de 2008, de la Conselleria de Justícia i Administracions Públiques, per la qual es fa pública la convocatòria de licitació pel procediment obert, amb diversos criteris d'adjudicació, del contracte denominat Acord marc del subministrament i servicis associats de terminals Tetra per a la seua utilització en la xarxa de comunicacions mòbils digitals d'emergència i seguretat de la Comunitat Valenciana (Xarxa Comdes). [2008/11842]  
1. Entitat adjudicadora.  
a) Organisme: Generalitat Valenciana. Conselleria de Justícia i Administracions Públiques.  
b) Dependència que tramita l'expedient: Secretaria General Administrativa.  
c) Número d'expedient: CNMY08/DGM/35  
2. Objecte del contracte.  
a) Descripció de l'objecte:   
- Disposar d'un catàleg de proveïdors i terminals TETRA que facilite la racionalització tècnica de la seua posterior contractació per part de les entitats o administracions públiques que incorporen, mitjançant conveni, els seus cossos o flotes d'emergència i seguretat a la Xarxa COMDES.  
- Definir un marc que permeta els diversos usuaris de COMDES poder accedir a l'esmentat catàleg, triar i contractar els terminals segons les seues necessitats, així com definir un marc econòmic de referència.   
- Procurar que el catàleg s'adeqüe a les necessitats dels diferents usuaris de COMDES, a partir d'una classificació dels diversos tipus de terminals i de modalitats de subministrament i dels servicis a prestar.  
- Homogeneïtzar el preu i la qualitat dels terminals i dels servicis associats, amb independència del volum de contractació individual de cada usuari de COMDES.  
- Dotar les diferents flotes de COMDES dels terminals, accessoris i aplicacions de configuració necessàries per a prestar els seus servicis de comunicacions de veu i dades, amb alts nivells de disponibilitat, prestacions i servicis.  
b) Divisió per lots i nombre:  
- Lot 1. Terminal fix, constituït pel kit de terminal fix i servicis associats.  
- Lot 2. Terminal mòbil bàsic, constituït pel kit de terminal mòbil bàsic i servicis associats.  
- Lot 3. Terminal mòbil avançat, constituït pel kit de terminal mòbil avançat i servicis associats.  
- Lot 4. Terminal mòbil gateway/repeater, constituït pel kit de terminal mòbil amb funcionalitats gateway/repeater i servicis associats.  
- Lot 5. Terminal portàtil bàsic, constituït pel kit de terminal portàtil bàsic i servicis associats.  
- Lot 6. Terminal portàtil avançat, constituït pel kit de terminal portàtil avançat i servicis associats.  
- Lot 7. Terminal portàtil ATEX, constituït pel kit de terminal portàtil ATEX i servicis associats.  
c) Lloc d'execució  
d) Termini d'execució o data límit d'entrega:  
L'acord marc tindrà una duració inicial de dos anys, comptats a partir de la data legal màxima per a la formalització de l'acord marc, és a dir, els deu dies hàbils a partir de l'endemà de la data de notificació de l'adjudicació definitiva.  
L'acord marc podrà prorrogar-se per un període de 2 anys, de tal manera que la duració total no supere els 4 anys, comptats des de la seua entrada en vigor, tal com preveu l'article 180.3 de la Llei 30/2007 de Contractes del Sector Públic.  
3. Tramitació, procediment i forma d'adjudicació:  
a) Tramitació: ordinària.  
b) Procediment obert.  
c) Forma: oferta econòmicament més avantatjosa amb diversos criteris.  
4. Presupuesto base de licitació:  
Valor estimat: el valor màxim del conjunt de contractes previsibles durant la duració total de l'acord marc (inclosa la pròrroga) s'estima en 14 milions d'euros  
5. Garanties Provisional: no s'exigix.  
6. Obtenció de documentació i informació.  
a) Entitat: Conselleria de Justícia i Administracions Públiques. Secretaria General Administrativa, Servici de Contractació Administrativa; o en la pàgina d'internet www.Gva.es/contracta  
b) Adreça: C/ Miquelet, 5  
c) Localitat i codi postal: 46772- València.  
d) Telèfon: 22.668.47.34.  
e) Telefax: 97.704.71.30  
7. Requisits específics del contractista  
a) Classificació: no s'exigix  
b) Solvència econòmica i financera i solvència tècnica i professional:  
A) La solvència econòmica-financera s'acreditarà mitjançant:  
- Declaracions apropiades d'entitats financeres o, si fa el cas, justificant de d'una assegurança d'indemnització de riscos professionals.  
- Per declaració del volum global de negocis en l'àmbit d'activitats corresponents a l'objecte de l'acord marc, referit als tres últims anys. S'exigix, com a mínim, que este volum global siga superior als 700.000 €. S'indicaran els imports, dates i destinació pública o privada, amb certificats.  
B) La solvència tècnica i professional s'acreditarà:  
Per declaració del personal tècnic o unitats tècniques, integrades o no en l'empresa, dels quals es dispose per a l'execució del contracte, especialment els encarregats del control de qualitat. S'exigix, com a mínim, un equip de cinc (5) persones distribuïdes a les tres províncies de la Comunitat, especialitzades en activitats d'instal·lació i manteniment de terminals, així com la disponibilitat d'un local adequat a la ciutat de València o en el seu entorn. A estes persones haurà d'afegir-se un responsable de l'execució del contracte, el qual serà un enginyer superior o tècnic de telecomunicacions, amb experiència contrastada de com a mínim tres (3) anys en xarxes i terminals de radiocomunicacions mòbils privades.  
8. Presentació de les ofertes o de sol·licituds de participació:  
a) Data límit de presentació d'ofertes: durant els quinze dies naturals següents a la publicació d'este anunci en el Diari Oficial de la Comunitat Valenciana, fins a les 14,00 hores  
b) Documentació a presentar: l'especificada en els plecs de clàusules administratives i particulars i de prescripcions tècniques.  
c) Lloc de presentació:  
1ª. Entitat: Registre General de la Conselleria de Justícia i Administracions Públiques.  
2ª. Adreça: C/ Historiador Chabàs, núm. 2.  
3ª. Localitat i codi postal: 46084- València,   
o en qualsevol altre lloc de presentació previst en l'article 38 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per Llei 4/1999, de 13 de gener.  
d) Termini durant el qual el licitador estarà obligat a mantindre la seua oferta: 2 mesos.  
e) Admissió de variants: cada interessat podrà presentar només una oferta en relació amb l'objecte del contracte, o del lot o lots als quals licite, si bé esta podrà incloure variants o alternatives. Estes variants o alternatives es referiran només a les marques de terminals oferits.   
9. Obertura d'ofertes.  
a) Entitat: Conselleria de Justícia i Administracions Públiques. Secretaria General Administrativa.  
b) Adreça: C/ Miquelet, 5.  
c) Localitat: 46974- València.  
d) Data: als quinze dies naturals següents al de quedar tancat el termini d'admissió de proposicions. En el cas que el dia que corresponga siga dissabte o festiu, s'efectuarà el primer dia hàbil següent  
e) Hora: 12.00 hores  
10. Altres informacions.  
a) Criteris d'adjudicació:  
1. Proposta econòmica, fins a 52 punts.  
- Per a cada lot, la puntuació de 52 punts de la valoració econòmica es distribuïx en cada una de les quatre modalitats, segons la taula següent:  
MODALITAT VALORACIÓ  
Adquisició i manteniment de 2n nivell a 4 anys 16  
Arrendament a 6 anys, amb manteniment de 2n nivell 16  
Adquisició i manteniment complet a 4 anys 10  
Arrendament a 6 anys, amb manteniment complet 10  
- Per a cada lot i modalitat s'assignarà la màxima puntuació (16 o 10 punts) a l'oferta amb el preu total més baix. A la resta de les ofertes s'els assignarà una valoració inversament proporcional al preu total presentat, segons la fórmula següent:  
Puntuació = 16 (o 10)\*Pmb/ Po.   
On Pmb és el preu més baix i Po és el preu de l'oferta.  
- Per a cada lot, la suma de les puntuacions assignades a cada modalitat constituirà la puntuació total obtinguda pel licitador.  
2. Proposta tècnica, fins a 48 punts, amb el desglossament següent:  
- Qualitat tècnica dels terminals i dels servicis associats: fins a 30 punts.  
- Manteniment: fins a 13 punts.  
- Millores, fins a 5 punts  
b) Criteri de preferència:  
Quan dues proposicions igualen en els seus termes a les més avantatjoses des del punt de vista dels criteris que servisquen de base per a l'adjudicació les regles de preferència en l'adjudicació són les següents:   
- Disposició addicional sisena de la Llei 30/2007, de 30 d'octubre, de Contractes del Sector Públic  
- L'article 9 de la Llei 11/2003, de 10 d'abril, sobre l'Estatut de les persones amb discapacitat i el Decret 279/2004 de 17 de desembre del Consell, pel qual es regulen les mesures en els procediments de contractació administrativa i de concessió de subvencions per al foment de l'ocupació de persones amb discapacitat.  
- L'article 46 de la Llei 9/2003, de 2 d'abril, de la Generalitat per a la igualtat entre Hòmens i Dones.  
- L'article 111 de la Llei 8/2003 de 24 de març de Cooperatives de la Comunitat Valenciana.  
11. Observacions:  
Sotmés a regulació harmonitzada: no  
12. Despeses dels anuncis: les despeses dels anuncis produïts per este contracte seran a compte de l'adjudicatari.  
14. Portal informàtic o pàgina web on figuren les informacions relatives a la convocatòria o on poden obtindre's els plecs: www.contractació.gva.es/  
València, 30 de setembre de 2008.- La consellera de Justícia i Administracions Públiques: Paula Sánchez de León Guardiola.